**Монгол улс**

**ТАБ-ЧБС Буцалтгүй тусламжийн дугаар: TF0А1838**

**Төрийн аудитын байгууллагын (“ТАБ”) чадавх бэхжүүлэх төсөл**

**Бүрэлдэхүүн хэсэг III.24.г**: Ажил 4: МБТХ-ийн стратеги болон мэдлэг, сургалтын хөтөлбөрт тусгагдсан ҮАГ-ын чадавхыг бэхжүүлэх хэрэгцээнд тохирсон сургалтын материалыг боловсруулан ҮАГ-н албан хаагчдад гурван жилийн МБТХ-ийн хөтөлбөрт багтсан ихэнх сургалтуудыг явуулах ажлын хүрээнд **сургагч багш бэлтгэх ажлын даалгавар**

**Нэг. Үндэслэл**

МҮАГ нь Олон улсын аудитын стандарт, журамд үндэслэсэн бат бөх байр суурьтай аудитын газар юм. Ойролцоогоор 400 орчим өндөр боловсролтой хүний нөөцтэй; эдгээрийн 25 хувь нь төв газарт харин үлдэх хувь нь нийслэл хот болон 21 аймагт ажилладаг. 2017 оны эхээр шинэ Ерөнхий аудитор болон удирдлагын шинэ баг томилогдсон бөгөөд Монгол Улс дахь улсын санхүүгийн удирдлагыг сайжруулахад иргэдийн нэрийн өмнөөс илүү үр нөлөө бүхий үүрэгтэй оролцох боломжийг олгох зорилгоор бүтэц, зохион байгуулалтын өөрчлөлтүүдийг хийсэн. Ингэснээр төв газрын цаашлаад байгууллагын ажилтнуудын 25 хувь нь шинэчлэгдсэн.

МҮАГ 2018-2022 оны шинэ стратегийн төлөвлөгөө боловсруулах ажлыг эхлүүлээд байна. Мөн МҮАГ-ын ирээдүйн алсын харааг тусгах, ажлын цар хүрээг өргөтгөх Төрийн аудитын талаар Төрөөс баримтлах урт хугацааны буюу 10 жилийн бодлогын баримт бичгийг боловсруулж эхлээд байна. Энэ нь Монгол улс дахь улсын болон хувийн салбарын аудитын чадавхыг дээшлүүлэхэд илүү чухал үүрэг гүйцэтгэх хүсэл зорилгыг харуулж байна.

Өнөөгийн нийгэм, эдийн засгийн нөхцөл байдал болон иргэдийн хүсэл, эрмэлзлэл зэргийг харгалзан үзсэнээр МҮАГ-ын эрхэм зорилго бол хариуцлагын асуудлууд дээр ард иргэдийн үр нөлөө бүхий дуу хоолой байх юм. Мөн МҮАГ уул уурхай, татвар, улсын өр, эрүүл мэнд, нийгмийн даатгал болон Төв банк зэрэг улс орны тэргүүлэх чиглэлийн салбаруудын улсын санхүүгийн удирдлагыг бэхжүүлэх замаар улс орны нийгэм, эдийн засгийн хөгжилд хувь нэмрээ оруулахыг зорьж байна.

Эрхэм зорилгоо үр өгөөжтэй хэрэгжүүлэхийн тулд МҮАГ аудитаар илүү бодлогын түвшний зөвлөмжөөр хангах болон шалгагдагч байгууллага, ард иргэдтэй илүү тодорхой, үр дүнтэй харилцах хэрэгцээ, шаардлага байгааг тодорхойлжээ. Ингэхийн тулд хамгийн түрүүнд шинээр ажилтан авах, мэргэжлийн хөгжил болон хөндлөнгийн нарийн мэргэжлийн хүмүүстэй түншлэх замаар ажилтнуудын чадавхыг сайжруулах шаардлагатай байна. Мөн МҮАГ өөрсдийн сургалтын үйл ажиллагааны чанарыг үнэлж, сайжруулах шаардлагатай томоохон чиглэлүүдийг тодорхойлж,эдгээр тулгарч буй бэрхшээлүүдийг шийдвэрлэх зорилгоор Сургалт, хөгжлийн стратеги болон түүнийг хэрэгжүүлэх төлөвлөгөөг олон улсын зөвлөх компаниар боловсруулсан. Энэ сургалт, хөгжлийн стратеги болон төлөвлөгөөг хэрэгжүүлэх сургалтуудыг зохион байгуулахын тулд нэн тэргүүнд шаардлагатай сургагч багш нарыг ТАБ-ын хэмжээнд бэлтгэх шаардлага тулгарч байна.

**Хоёр. Ажлын тодорхойлолт**

*Үндсэн зорилго.* ТАБ-ын сургалт, хөгжлийн стратеги ба төлөвлөгөөг хэрэгжүүлэх сургалтыг зохион байгуулах сургагч багш нарыг төв байгууллага болон орон нутгийн түвшинд бэлтгэх

Дээрх зорилгыг хангах зорилтууд:

* ТАБ-ын хэмжээнд бэлтгэгдэх багш нарт сургагч багшид зайлшгүй шаардлагатай заах арга зүй, суралцахуйн үндсэн зарчмуудын талаар онолын мэдлэг олгох
* Олгосон онолын мэдлэгт суурилан сургагч багш нарт практик дадлага олгох
* Онол, практикийн мэдлэг хосолсон сургагч багш нарыг бэлтгэх

**Гурав. Ажлын хамрах хүрээ**

Дээрх зорилгуудад хүрэхийн тулд зөвлөх компани сургагч багш нарт олгох онол, практикийн сургалтад дараах агуулгыг хамруулна. Үүнд:

* Насанд хүрсэн хүмүүсийн суралцах арга
* Заах арга зүй, суралцахуйн ухаан
* Сургалтын презентаци, илтгэлийг боловсруулах,
* Сургалтыг үнэлэх, чиглүүлэх барил
* Сургалтын хөтөлбөр, конспект боловсруулах,
* Сургалтыг удирдах ба үнэлэх, чиглүүлэх ба дадлагажуулах

Үндэсний аудитын газрын - 9, Нийслэл дэх төрийн аудитын газрын 6, 21 аймаг дахь төрийн аудитын газрын 21 буюу нийт 36 сургагч багш нарыг бэлтгэнэ.

**Дөрөв. Гарах үр дүн**

Зөвлөх үйлчилгээ нь дараах үр дүнд хүрнэ.

* ТАБ-ын хэмжээнд заах арга зүйн онол, практикийн мэдлэгтэй 36 сургагч багш нар бэлтгэгдэх
* Бэлтгэгдсэн сургагч багш нар ТАБ-ын ажилтнуудад сургалт зохион байгуулснаар аудитор, шинжээч нарыг мэдлэг, чадвар дээшилж улмаар аудитын чанар дээшлэх
* Ялангуяа орон нутгийн аудитын газруудад сургагч багш нарыг бэлтгэснээр цаашдын сургалтын зардлыг хэмнэх, сургагч багш нарын нөөцтэй болох

**Тав. Зөвлөх үйлчилгээнд тавигдах шаардлага**

МҮАГ нь Сургагч багш нар бэлтгэж байсан туршлагатай сургалтын багтай гэрээ байгуулна. Сургалтын багийн гишүүд нь дараах шаардлага ба чадварыг хангасан байна. Үүнд:

**Багийн ахлагчийн ажлын туршлага, чадвар:**

*Мэргэжил*

* Заах арга зүй, боловсролын чиглэлээр магистр болон түүүнээс дээш зэрэгтэй байх

*Ажлын туршлага*

* Боловсролын байгууллагад 5-аас доошгүй жил ажилласан байх
* Багшлах эрхтэй байх
* Сургагч багш бэлтгэж байсан туршлагатай байх

**Сургагч багш нарын ажлын туршлага, чадвар**

*Мэргэжил*

* Заах арга зүй, боловсролын чиглэлээр магистр болон түүүнээс дээш зэрэгтэй байх

*Ажлын туршлага*

* Боловсролын байгууллагад 3-аас доошгүй жил ажилласан
* Багшлах эрхтэй байх
* Сургагч багш бэлтгэж байсан туршлагатай байх

**Зургаа. Сургагч багш бэлтгэх хугацаа**

Сургагч багш нарыг 2017 оны 9 дүгээр сард багтаан бэлтгэнэ.